《和登会稽山》
唐代·孙逖

稽山碧湖上，势入东溟尽。烟景昼清明，九峰争隐嶙。

望中厌朱绂，俗内探玄牝。野老听鸣驺，山童拥行轸。

仙花寒未落，古蔓柔堪引。竹涧入山多，松崖向天近。

云从海天去，日就江村陨。能赋丘尝闻，和歌参不敏。

冥搜信冲漠，多士期标准。愿奉濯缨心，长谣反招隐。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。